Το **Μετρό του Μινκ** (λευκορωσικά: Мінскі метрапалітэн‎‎, ρωσικά: Минский метрополитен‎‎
) είναι σύστημα μετρό το οποίο εξυπηρετεί την πρωτεύουσα της Λευκορωσίας, το Μινσκ. Άρχισε την λειτουργία του στις 29 Ιουνίου 1984 και σήμερα αποτελείται από τρεις γραμμές, συνολικού μήκους 40,8 χιλιομέτρων, με 33 σταθμούς. Το 2013 μετέφερε 328,3 εκατομμύρια επιβάτες, κατά μέσο όρο 899.450 ημερησίως. Το 2023 μετέφερε 233,9 εκατομμύρια επιβάτες, αριμθμός που αντιστοιχεί σε περίπου 640.800 επιβάτες ημερησίως.

Ιστορικό
--------

Κατά τις δεκαετίες 1950-1970 ο πληθυσμός της πόλης ξεπέρασε το ένα εκατομμύριο. Στα τέλη της δεκαετίας του 1960 εκπονήθηκαν σχέδια για τη δημιουργία συστήματος μετρό. Η κατασκευή του ξεκίνησε στις 3 Μαΐου 1977 και το σύστημα άνοιξε για το κοινό τον Ιούνιο του 1984, καθιστώντας το το ένατο σύστημα μετρό στη Σοβιετική Ένωση. Ξεκινώντας με οκτώ σταθμούς όταν παραδόθηκε, πλέον έχει επεκταθεί σε ένα δίκτυο τριών γραμμών με 33 σταθμούς και συνολική διαδρομή 40,8 χιλιομέτρων.

Παρά τη διάλυση της Σοβιετικής Ένωσης, η κατασκευή του μετρό του Μινσκ συνεχίστηκε αδιάλειπτα καθ' όλη τη δεκαετία του 1990 (σε αντίθεση με άλλα συστήματα μετρό στην πρώην ΕΣΣΔ, όπως αυτά του Γιερεβάν και της Σαμάρα στα οποία όλες οι εργασίες επέκτασής τους σταμάτησαν εξαιτίας της παντελούς έλλειψης χρηματοδότησης). Ορισμένοι ειδικοί το αποδίδουν στην αργή μεταρρύθμιση της σοβιετικής κεντρικά σχεδιασμένης οικονομίας στη Λευκορωσία, γεγονός που αποδείχθηκε επωφελές για την επέκταση του μετρό. Για παράδειγμα, η τελική φάση της γραμμής Αυταζαβόντσκαγια, που είχε αρχικά προγραμματιστεί για το 2006, εγκαινιάστηκε στα τέλη του 2005 και ομοίως η βόρεια επέκταση της γραμμής Μοσκόφσκαγια που είχε αρχικά προγραμματιστεί για το 2008 εγκαινιάστηκε στις 7 Νοεμβρίου 2007.

Η κατασκευή της πρώτης φάσης της νέας Γραμμής 3 (Ζελενολούσκαγια) ξεκίνησε το 2014 και περιελάμβανε τέσσερις νέους σταθμούς. Εγκαινιάστηκε στις 6 Νοεμβρίου 2020. Οι εργασίες για την δεύτερη φάση της γραμμής άρχισαν το 2018.

Χαρακτηριστικά
--------------

Η πόλη βρίσκεται σε σχεδόν επίπεδη επιφάνεια και σε πολύ ξηρά εδάφη. Κατά συνέπεια, παρόλο που όλοι οι σταθμοί του μετρό του Μινσκ είναι υπόγειοι, δεν βρίσκονται σε μεγάλο βάθος όπως συμβαίνει στα συστήματα μετρό στις περισσότερες πρώην σοβιετικές πόλεις.Από τους σημερινούς 33 σταθμούς οι 19 είναι στυλοβάτες και οι 10 είναι θολωτοί. Όπως τα περισσότερα σοβιετικά συστήματα μετρό, όλοι οι σταθμοί είναι διακοσμημένοι. Ορισμένοι παρουσιάζουν λευκορωσικά εθνικά μοτίβα, άλλοι επικεντρώνονται σε θέματα της σοσιαλιστικής περιόδου ενώ στους πιο σύγχρονους η έμφαση δίνεται κυρίως σε διακοσμήσεις υψηλής τεχνολογίας. 

Οι πινακίδες και οι ανακοινώσεις είναι στα λευκορωσικά και τα αγγλικά.

Παραπομπές
----------

1. 1 2  История развития метрополитена [History of the metro] (στα Ρωσικά). Αρχειοθετήθηκε από το πρωτότυπο στις 30 Ιουνίου 2015. Ανακτήθηκε στις 27 Ιουνίου 2015.  Unknown parameter `|trans-website=` ignored (βοήθεια); Unknown parameter `|script-website=` ignored (βοήθεια)
2. 1 2  Метро сегодня [Metro today] (στα Ρωσικά). Αρχειοθετήθηκε από το πρωτότυπο στις 30 Ιουνίου 2015. Ανακτήθηκε στις 27 Ιουνίου 2015.  Unknown parameter `|trans-website=` ignored (βοήθεια); Unknown parameter `|script-website=` ignored (βοήθεια)
3. ↑  Основные технико-эксплуатационные характеристики метрополитенов за 2013 год [Main technical and operational specifications for subways for year 2013] (PDF) (στα Ρωσικά). Международная Ассоциация "Метро" [International Association of Metros]. 2013. σελ. 3. Αρχειοθετήθηκε (PDF) από το πρωτότυπο στις 7 Οκτωβρίου 2016. Ανακτήθηκε στις 13 Μαΐου 2014 – μέσω asmetro.ru.
4. ↑  «Минский метрополитен в 2023 году перевез 234 миллиона пассажиров». 15 Φεβρουαρίου 2024.
5. 1 2  «Minsk Metro». *Belarus.by*. Αρχειοθετήθηκε από το πρωτότυπο στις 14 Σεπτεμβρίου 2019. Ανακτήθηκε στις 28 Ιουλίου 2019.
6. ↑  Hatherley, Owen (17 Ιανουαρίου 2017). «Minsk: Owen Hatherley on the World's Most Complete, and Most Surprising Soviet City». *The Calvert Journal*. Αρχειοθετήθηκε από το πρωτότυπο στις 8 Μαΐου 2021. Ανακτήθηκε στις 5 Μαρτίου 2022.